TomoTesten/trubar-sodna-praksa huggingface dataset:
Up-23/96
Natisni
Opravilna št.:
Up-23/96
Datum odločitve:
28. 9. 1999
ECLI:
ECLI:SI:USRS:1999:Up.23.96
Akt:
Ustavna pritožba A. A. zoper sklep Razsodišča lovske zveze Slovenije št. RAZ 2/95 z dne 26. 10. 1995
Izrek:
Ustavna pritožba A. A. zoper sklep Razsodišča Lovske zveze Slovenije se zavrže.
Evidenčni stavek:
Ker pritožnik vloge niti po podaljšanju roka ni dopolnil, je Ustavno sodišče ustavno pritožbo zavrglo.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 4. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
23. 1. 1996
Vrsta odločitve:
sklep
Vrsta rešitve:
zavrženje
Dokument:
US19683
Up-23/96
28.9.1999
S K L E P
Ustavno sodišče je v postopku za preizkus ustavne pritožbe A. A. iz Ž. v Z., ki ga zastopa B. B., odvetnik v V. na seji senata dne 28. septembra 1999
s k l e n i l o :
Ustavna pritožba A. A. zoper sklep Razsodišča Lovske zveze Slovenije št. RAZ 2/95 z dne 26. 10. 1995 se zavrže.
O b r a z l o ž i t e v
1. Pritožnik je pri Ustavnem sodišču vložil vlogo, ki jo je naslovil s "pobuda za presojo zakonitosti sklepa Lovske zveze Slovenije". Iz vloge izhaja, da je bil z izpodbijanim sklepom postopek pred razsodiščem, ki je tekel glede pritožnikovega članstva v lovski družini, ustavljen. Pritožnik pa hkrati predlaga, naj Ustavno sodišče oceni zakonitost Zakona o delovnih in socialnih sodiščih, na podlagi katerega je razsodišče pri Lovski zvezi Slovenije prenehalo delovati.
2. Ker je pritožnik izpodbijal posamični akt, je Ustavno sodišče sicer nejasno vlogo opredelilo kot ustavno pritožbo. Pritožnik je bil nato z dopisom z dne 17. 6. 1999 pozvan, naj pove, ali vlaga ustavno pritožbo ali pobudo, in da naj v vsakem primeru vlogo ustrezno dopolni. Pred potekom roka za dopolnitev vloge je pritožnikov novi pooblaščenec prosil za podaljšanje roka. Novi osemdnevni rok je začel teči 1. 7. 1999, vendar pritožnik vloge ni dopolnil. Zato je Ustavno sodišče ustavno pritožbo zavrglo.
3. Senat Ustavnega sodišča je sprejel ta sklep na podlagi četrte alinee prvega odstavka 55. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik senata dr. Lojze Ude ter člana Franc Testen in dr. Dragica Wedam - Lukić.
Namestnica predsednika senata:
dr. Dragica Wedam - Lukić
Up-255/97
Natisni
Opravilna št.:
Up-255/97
Datum odločitve:
21. 9. 1999
ECLI:
ECLI:SI:USRS:1999:Up.255.97
Akt:
Ustavna pritožba dr. A. A. zoper sodbo Vrhovnega sodišča št. I Uv 3/94 z dne 7. 5. 1997
Izrek:
Ustavna pritožba dr. A. A. zoper sodbo Vrhovnega sodišča se zavrže.
Evidenčni stavek:
Ker je ustavna pritožba vložena prepozno, jo je Ustavno sodišče zavrglo.
Geslo:
Prepozna ustavna pritožba, rok za vložitev.
Pravna podlaga:
Zakon o Ustavnem sodišču (ZUstS), 1. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
14. 8. 1997
Vrsta odločitve:
sklep
Vrsta rešitve:
zavrženje
Dokument:
US19677
Up-255/97
21.9.1999
S K L E P
Ustavno sodišče je v postopku za preizkus ustavne pritožbe dr. A. A. iz Ž., ki ga zastopa B. B., odvetnik v Z. na seji senata dne 21. septembra 1999
s k l e n i l o :
Ustavna pritožba dr. A. A. zoper sodbo Vrhovnega sodišča št. I Uv 3/94 z dne 7. 5. 1997 se zavrže.
O b r a z l o ž i t e v
1. Pritožnik z ustavno pritožbo, vloženo dne 13. 8. 1997, izpodbija v izreku navedeno sodbo Vrhovnega sodišča, s katero je bila v upravnem sporu zavrnjena njegova tožba zoper sklep Državnega zbora o priznanju imunitete poslancu mag. I. O. Z izpodbijano sodbo naj bi bile pritožniku kršene pravica do zasebnosti in osebnostne pravice ter pravica do sodnega varstva. 2. Po prvem odstavku 52. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba vloži v 60 dneh od vročitve izpodbijanega posamičnega akta.
Izpodbijana sodba Vrhovnega sodišča je bila pritožnikovemu pooblaščencu vročena dne 12. 6. 1997, torej se je rok za vložitev ustavne pritožbe iztekel dne 11. 8. 1997. Ustavna pritožba, vložena dne 13. 8. 1997, je torej prepozna, zato jo je Ustavno sodišče zavrglo.
3. Senat Ustavnega sodišča je sprejel ta sklep na podlagi prve alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko. Predsednica senata:
Milojka Modrijan
U-I-221/97
Natisni
Opravilna št.:
U-I-221/97
Datum odločitve:
16. 9. 1999
Objavljeno:
OdlUS VIII, 200
ECLI:
ECLI:SI:USRS:1999:U.I.221.97
Akt:
Statut Občine Trebnje (Uradni list RS, št. 50/95)

Odlok o taksah za obremenjevanje okolja z odpadki (Uradni list RS, št. 50/96)
Izrek:
Postopek za preizkus pobude za začetek postopka za oceno ustavnosti in zakonitosti Statuta Občine Trebnje in Odloka o taksah za obremenjevanje okolja z odpadki se ustavi.
Evidenčni stavek:
Ker pobudnica ni dopolnila pobude, je Ustavno sodišče postopek ustavilo.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Družba IGM Strešnik, d.d., Škocjan
Datum vloge:
3. 9. 1997
Vrsta odločitve:
sklep
Vrsta rešitve:
ustavitev
Dokument:
US19644
Dokument v PDF obliki:
U-I-221-97.pdf
114 KB
Prenesite datoteko
U-I-221/97
16. 9. 1999
S K L E P
Ustavno sodišče je v postopku za preizkus pobude družbe IGM Strešnik, d. d., Dobruška vas, Škocjan, na seji dne 16. septembra 1999
s k l e n i l o :
Postopek za preizkus pobude za začetek postopka za oceno ustavnosti in zakonitosti Statuta Občine Trebnje (Uradni list RS, št. 50/95) in Odloka o taksah za obremenjevanje okolja z odpadki (Uradni list RS, št. 50/96) se ustavi.
O b r a z l o ž i t e v
1. Pobudnica je dne 3. 9. 1997 vložila pobudo za oceno ustavnosti in zakonitosti Statuta Občine Trebnje (v nadaljevanju: Statut) in Odloka o taksah za obremenjevanje okolja z odpadki (v nadaljevanju: Odlok). Izpodbijani odlok naj bi bil po navedbah pobudnice nezakonit zaradi tega, ker uvaja takso za obremenjevanje okolja, za kar naj bi bila po Zakonu o varstvu okolja (Uradni list RS, št. 32/93, 44/95 - Odl US in 1/96 - ZVO) pristojna država.
Statut pa izpodbija zato, ker v njem med prihodki Občine ni navedena taksa za obremenjevanje okolja, kar naj bi bilo v nasprotju s 153. členom Ustave.
2. Pobuda ni bila dovolj jasna, saj pobudnica z njo izpodbija uvedbo takse za obremenjevanje okolja, v obrazložitvi pa ves čas govori o povračilu za rabo naravnih dobrin. Pobudnica tudi ni dovolj utemeljila pravnega interesa za vložitev pobude. Zato jo je Ustavno sodišče pozvalo, da v osmih dneh pobudo ustrezno dopolni in izkaže svoj pravni interes. Pri tem jo je Ustavno sodišče opozorilo, da lahko po tretjem odstavku 28. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) postopek ustavi, če pobude v postavljenem roku ne bo dopolnila.
3. Pobudnica v danem roku vloge ni dopolnila, zato je Ustavno sodišče postopek ustavilo.
4. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen
U-I-14/99
Natisni
Opravilna št.:
U-I-14/99
Datum odločitve:
16. 9. 1999
Objavljeno:
OdlUS VIII, 203
ECLI:
ECLI:SI:USRS:1999:U.I.14.99
Akt:
Zakon o državljanstvu Republike Slovenije (Uradni list RS, št. 1/91-I, 30/91-I, 38/92, 61/92 - odlSU in 13/94) (ZDRS), 11., 2. odst. 12. čl.
Izrek:
Postopek za preizkus pobude za začetek postopka za oceno ustavnosti 11. člena in drugega odstavka 12. člena Zakona o državljanstvu Republike Slovenije se ustavi.
Evidenčni stavek:
Ker pobudnik v roku, ki ga je določilo Ustavno sodišče, ni dal podatkov, potrebnih za nadaljevanje postopka, je bilo treba postopek za preizkus pobude ustaviti.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Dragomir R. Lukić, Ljubljana
Datum vloge:
14. 1. 1999
Vrsta odločitve:
sklep
Vrsta rešitve:
ustavitev
Dokument:
US19647
Dokument v PDF obliki:
U-I-14-99.pdf
115 KB
Prenesite datoteko
U-I-14/99
16. 9. 1999
S K L E P
Ustavno sodišče je v postopku za preizkus pobude Dragomirja R. Lukića iz Ljubljane na seji dne 16. septembra 1999
s k l e n i l o:
Postopek za preizkus pobude za začetek postopka za oceno ustavnosti 11. člena in drugega odstavka 12. člena Zakona o državljanstvu Republike Slovenije (Uradni list RS, št. 1/91-I, 30/91-I, 38/92, 61/92 - odlUS in 13/94) se ustavi.
O b r a z l o ž i t e v
1. Dragomir R. Lukić je dne 14. 1. 1999 na Ustavno sodišče vložil vlogo, ki jo je naslovil "Ocena ustavnosti in zakonitosti sklepa Ministrstva za notranje zadeve št. 0301-11/09-XVII-328.374 z dne 24. 11. 1998". V vlogi je navajal tako razloge, iz katerih izhaja, da je želel vložiti pobudo za oceno ustavnosti 11. člena in drugega odstavka 12. člena Zakona o državljanstvu Republike Slovenije (v nadaljevanju: ZDRS), kot tudi razloge, iz katerih izhaja, da je želel vložiti ustavno pritožbo zoper navedeni sklep Ministrstva za notranje zadeve.
2. Ker iz vloge ni razvidno, ali vlaga pobudo za začetek postopka za oceno ustavnosti splošnega akta ali ustavno pritožbo zoper posamični akt, oziroma ker je vloga tudi sicer nepopolna, je Ustavno sodišče vlagatelja z dopisom z dne 15. 1. 1999 pozvalo, naj jo ustrezno dopolni. Pri tem ga je opozorilo, da lahko Ustavno sodišče na podlagi tretjega odstavka 28. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) postopek ustavi, če v navedenem roku ne bo sporočil podatkov, potrebnih za nadaljevanje postopka.
3. Pobudnik na poziv v postavljenem roku ni odgovoril. Njegova vloga je tako nepopolna, da je ni mogoče obravnavati, zato je Ustavno sodišče postopek ustavilo.
4. Ustavno sodišče je sprejelo ta sklep na podlagi tretjega odstavka 28. člena ZUstS v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen
U-I-381/96
Natisni
Opravilna št.:
U-I-381/96
Datum odločitve:
16. 9. 1999
Objavljeno:
OdlUS VIII, 205
ECLI:
ECLI:SI:USRS:1999:U.I.381.96
Akt:
Zakon o kmetijskih zemljiščih (Uradni list RS, št. 59/96) (ZKZ), 2. odst. 124. čl.
Izrek:
Pobuda za začetek postopka za oceno ustavnosti drugega odstavka 124. člena Zakona o kmetijskih zemljiščih se zavrže.
Evidenčni stavek:
Ustavno sodišče je pobudo za oceno ustavnosti zavrglo, ker pobudnik izpodbija določbo, katere protiustavnost je Ustavno sodišče že ugotovilo v neki drugi zadevi.
Geslo:
Ponovno odločanje Ustavnega sodišča o isti zadevi.
Razpolaganje s kmetijskimi zemljišči.
Pravna podlaga:
Zakon o Ustavnem sodišču (ZUstS), 25. čl.
Opomba:
V obrazložitvi svoje odločitve se Ustavno sodišče sklicuje na svojo zadevo št. U-I-340/96 z dne 12. 3. 1998 (OdlUS VII,48).
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Bojan Pirman, Ljubljana
Datum vloge:
12. 12. 1996
Vrsta odločitve:
sklep
Vrsta rešitve:
zavrženje
Dokument:
US19650
Dokument v PDF obliki:
U-I-381-96.pdf
114 KB
Prenesite datoteko
U-I-381/96
16. 9. 1999
S K L E P
Ustavno sodišče je v postopku za preizkus pobude Bojana Pirmana iz Ljubljane na seji dne 16. septembra 1999
s k l e n i l o :
Pobuda za začetek postopka za oceno ustavnosti drugega odstavka 124. člena Zakona o kmetijskih zemljiščih (Uradni list RS, št. 59/96) se zavrže.
O b r a z l o ž i t e v
1. Pobudnik izpodbija drugi odstavek 124. člena Zakona o kmetijskih zemljiščih (v nadaljevanju: ZKZ), ki se je nanašal na razpolaganje s kmetijskimi zemljišči in gozdovi v času od prenehanja veljavnosti prejšnjega Zakona o kmetijskih zemljiščih (Uradni list SRS, št. 1/97 in nasl.) pa do uveljavitve ZKZ.
Ustavno sodišče je ustavnost navedene določbe že presojalo. Ker je bila izpodbijana določba v neskladju z drugim odstavkom 155. člena Ustave jo je Ustavno sodišče razveljavilo z odločbo št. U-I-340/96 z dne 12. 3. 1998 (Uradni list RS, št. 31/98 in OdlUS VII, 48).
2. Glede na to, da je bilo z navedeno odločbo v celoti odločeno o isti zadevi in to tako, kot predlaga tudi pobudnik v tej zadevi, je Ustavno sodišče njegovo pobudo zavrglo.
3. Ustavno sodišče je sprejelo ta sklep na podlagi 25. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, Lojze Janko, Milojka Modrijan, dr. Lojze Ude, dr. Mirjam Škrk in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen
Up-201/99
Natisni
Opravilna št.:
Up-201/99
Datum odločitve:
14. 9. 1999
ECLI:
ECLI:SI:USRS:1999:Up.201.99
Akt:
Ustavna pritožba zoper sodbo Vrhovnega sodišča, s katero naj bi bil obsojen na zaporno kazen in stransko kazen izgona tujca iz države
Izrek:
Ustavna pritožba M. M. se zavrže.
Evidenčni stavek:
Ker je bila pritožnikova vloga tudi po dopolnitvi tako pomanjkljiva, da je ni bilo mogoče preizkusiti, jo je Ustavno sodišče zavrglo.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o Ustavnem sodišču (ZUstS), 53., 54., 4 .al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
28. 7. 1999
Vrsta odločitve:
sklep
Vrsta rešitve:
zavrženje
Dokument:
US19654
Up-201/99
14. 9. 1999
S K L E P
Ustavno sodišče je v postopku za preizkus ustavne pritožbe M. M. iz D. pri M. na seji senata dne 14. septembra 1999 s k l e n i l o:
Ustavna pritožba M. M. se zavrže.
O b r a z l o ž i t e v
1. Pritožnik je dne 26. 7. 1999 Ustavnemu sodišču posredoval vlogo, iz katere je bilo razvidno, da želi vložiti ustavno pritožbo zoper sodbe, s katerimi naj bi bil obsojen na zaporno kazen in stransko kazen izgona tujca iz države. Zatrjuje, da mu je bila v postopkih pred okrožnim, višjim in Vrhovnim sodiščem kršena pravica do izvajanja dokazov v njegovo korist (tretja alinea 29. člena Ustave).
2. Po prvem odstavku 50. člena Zakona o Ustavnem sodišču (Uradni list RS, št. 15/94 - v nadaljevanju: ZUstS) se ustavna pritožba lahko vloži zoper posamične akte državnih organov, organov lokalne skupnosti ali nosilcev javnih pooblastil. Vloži se lahko šele, ko so izčrpana vsa pravna sredstva (prvi odstavek 51. člena ZUstS) in sicer v 60 dneh od dneva vročitve posamičnega akta, zoper katerega je mogoča ustavna pritožba (prvi odstavek 52. člena ZUstS). V ustavni pritožbi je treba po določbi 53. člena ZUstS navesti posamični akt, ki se spodbija, dejstva, ki pritožbo utemeljujejo ter domnevno kršene človekove pravice in temeljne svoboščine.
Ustavni pritožbi mora biti priložena kopija posamičnega akta, ki se spodbija, ter ustrezne listine, na katere pritožnik opira svojo pritožbo.
3. Pritožnikova vloga z dne 26. 7. 1999 je bila tako pomanjkljiva, da je ni bilo mogoče preizkusiti. Zato je Ustavno sodišče na podlagi drugega odstavka 54. člena ZUstS pritožnika pozvalo, naj jo dopolni z navedbo podatkov in predložitvijo listin, kot jih zahteva 53. člen ZUstS. Opozorilo ga je tudi na posledice, če vloge v postavljenem roku ne bo dopolnil.
4. Tudi po dopolnitvi je pritožnikova vloga še vedno tako pomanjkljiva, da je ni mogoče obravnavati kot ustavno pritožbo.
Pritožnik niti ni navedel, katere posamične akte izpodbija, niti ni predložil njihove kopije. Prav tako ni izkazal, da je izčrpal vsa pravna sredstva in da je ustavna pritožba pravočasna.
5. Ker pritožnik vloge kljub pozivu Ustavnega sodišča ni dopolnil v skladu z zahtevami ZUstS, je bilo treba ustavno pritožbo zavreči.
6. Senat Ustavnega sodišča je ta sklep sprejel na podlagi četrte alinee prvega odstavka 55. člena ZUstS v sestavi: predsednica dr. Mirjam Škrk ter člana dr. Zvonko Fišer in dr. Miroslava Geč - Korošec.
Predsednica senata:
dr. Mirjam Škrk
Up-164/99
Natisni
Opravilna št.:
Up-164/99
Datum odločitve:
14. 9. 1999
ECLI:
ECLI:SI:USRS:1999:Up.164.99
Akt:
Postopek za preizkus ustavne pritožbe L. R. zoper odločbo Predsednika Višjega sodišča v Mariboru št. Su 26/99 z dne 18. 6. 1999 v zvezi z odločbo Predsednika Okrožnega sodišča na Ptuju št. IKZ 3/99 z dne 8. 6. 1999
Izrek:
Postopek za preizkus ustavne pritožbe L. R. zoper odločbo Predsednika Višjega sodišča v Mariboru v zvezi z odločbo Predsednika Okrožnega sodišča na Ptuju se ustavi.
Evidenčni stavek:
Ustavno sodišče je ustavilo postopek za preizkus ustavne pritožbe, ker je pritožnik umaknil ustavno pritožbo.
Geslo:
Umik ustavne pritožbe in ustavitev postopka.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
20. 7. 1999
Vrsta odločitve:
sklep
Vrsta rešitve:
ustavitev
Dokument:
US19657
Up-164/99
14. 9. 1999
S K L E P
Ustavno sodišče je v postopku za preizkus ustavne pritožbe L. R. s P., ki ga zastopa Ž. K., odvetnik v L. na seji senata dne 14. septembra 1999
s k l e n i l o:
Postopek za preizkus ustavne pritožbe L. R. zoper odločbo Predsednika Višjega sodišča v Mariboru št. Su 26/99 z dne 18. 6. 1999 v zvezi z odločbo Predsednika Okrožnega sodišča na Ptuju št. IKZ 3/99 z dne 8. 6. 1999 se ustavi.
O b r a z l o ž i t e v
1. Ker je pritožnik Ustavno sodišče obvestil, da umika ustavno pritožbo, se postopek ustavi.
2. Senat Ustavnega sodišča je ta sklep sprejel na podlagi 6. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednica senata dr. Mirjam Škrk ter člana dr. Zvonko Fišer in dr. Miroslava Geč - Korošec.
Predsednica senata:
dr. Mirjam Škrk
Up-182/99
Natisni
Opravilna št.:
Up-182/99
Datum odločitve:
14. 9. 1999
ECLI:
ECLI:SI:USRS:1999:Up.182.99
Akt:
Postopek preizkusa ustavne pritožbe S. G. zoper protipravni odvzem prostosti oziroma zoper nezakonito odredbo upravnika ZPKZ Dob pri Mirni št. 792-190-3/99-1003 z dne 30. 06. 1999 in zoper nezakonito razpisano tiralico Policijske postaje Novo mesto št. 022/1-4-5617
Izrek:
Postopek preizkusa ustavne pritožbe S. G. zoper protipravni odvzem prostosti oziroma zoper nezakonito odredbo upravnika ZPKZ Dob pri Mirni in zoper nezakonito razpisano tiralico Policijske postaje Novo mesto se ustavi.
Evidenčni stavek:
Ker je ustavni pritožnik Ustavno sodišče obvestil, da ne vztraja pri vloženi ustavni pritožbi, je Ustavno sodišče postopek za preizkus ustavne pritožbe ustavilo.
Geslo:
Umik ustavne pritožbe in ustavitev postopka.

Protipraven odvzem prostosti.

Varstvo osebne svobode.

Pravica do pravnega sredstva.
Pravna podlaga:
Ustava, 19., 25. čl.

Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
13. 7. 1999
Vrsta odločitve:
sklep
Vrsta rešitve:
zavrženje
Dokument:
US19658
Up-182/99
14. 9. 1999
S K L E P
Ustavno sodišče je v postopku za preizkus ustavne pritožbe S. G. iz V. G., ki ga zastopajo M. S., A. N. in B. M. S., odvetniki v L. na seji senata dne 14. septembra 1999
s k l e n i l o:
Postopek preizkusa ustavne pritožbe S. G. zoper protipravni odvzem prostosti oziroma zoper nezakonito odredbo upravnika ZPKZ Dob pri Mirni št. 792-190-3/99-1003 z dne 30. 06. 1999 in zoper nezakonito razpisano tiralico Policijske postaje Novo mesto št. 022/1-4-5617 se ustavi.
O b r a z l o ž i t e v
1. Pritožnik z ustavno pritožbo, vloženo dne 13. 7. 1999, izpodbija dejanje protipravnega odvzema prostosti dne 10. 7. 1999 na podlagi odredbe in tiralice. Zatrjuje kršitev pravice do osebne svobode iz 19. člena in kršitev pravice do pravnega sredstva iz 25. člena Ustave.
2. Minister za pravosodje je z odredbo št. 792-05-02/98 z dne 13. 7. 1999 odredil takojšen odpust pritožnika s prestajanja kazni zapora iz ZPKZ Dob pri Mirni.
3. Ker je bil pritožnik odpuščen s prestajanja kazni zapora, je Ustavno sodišče pritožnika po njegovem pooblaščencu pozvalo, naj se izjavi o tem, ali in v čem še vztraja pri vloženi ustavni pritožbi. Dne 4. 8. 1999 je pooblaščenec pritožnika Ustavno sodišče obvestil, da pri vloženi ustavni pritožbi ne vztraja.
Glede na navedeno je Ustavno sodišče postopek za preizkus ustavne pritožbe ustavilo.
4. Senat Ustavnega sodišča je ta sklep sprejel na podlagi 6. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednica senata dr. Mirjam Škrk ter člana dr. Zvonko Fišer in dr. Miroslava Geč - Korošec.
Predsednica senata:
dr. Mirjam Škrk
Up-208/98
Natisni
Opravilna št.:
Up-208/98
Datum odločitve:
14. 9. 1999
ECLI:
ECLI:SI:USRS:1999:Up.208.98
Akt:
Postopek za preizkus ustavne pritožbe J. J. zoper sodbo Vrhovnega sodišča Republike Slovenije št. IV Ips 44/97 z dne 17. 12. 1997
Izrek:
Postopek za preizkus ustavne pritožbe J. J. zoper sodbo Vrhovnega sodišča Republike Slovenije se ustavi.
Evidenčni stavek:
Ustavno sodišče je ustavilo postopek za preizkus ustavne pritožbe, ker je pritožnik umaknil ustavno pritožbo.
Geslo:
Umik ustavne pritožbe in ustavitev postopka.
Pravna podlaga:
Zakon o Ustavnem sodišču (ZUstS), 6. čl.
Opomba:
Vrsta zadeve:
ustavna pritožba
Vrsta akta:
drugi akti
Datum vloge:
14. 7. 1998
Vrsta odločitve:
sklep
Vrsta rešitve:
ustavitev
Dokument:
US19660
Up-208/98
14. 9. 1999
S K L E P
Ustavno sodišče je v postopku za preizkus ustavne pritožbe J. J. iz C., ki ga zastopa B. P., odvetnik v M. na seji senata dne 14. septembra 1999
s k l e n i l o:
Postopek za preizkus ustavne pritožbe J. J. zoper sodbo Vrhovnega sodišča Republike Slovenije št. IV Ips 44/97 z dne 17. 12. 1997 se ustavi.
O b r a z l o ž i t e v
1. Ker je pritožnik po svojem pooblaščencu Ustavno sodišče obvestil, da umika ustavno pritožbo, se postopek ustavi.
2. Senat Ustavnega sodišča je ta sklep sprejel na podlagi 6. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednica senata dr. Mirjam Škrk ter člana dr. Zvonko Fišer in dr. Miroslava Geč - Korošec.
Predsednica senata:
dr. Mirjam Škrk